Els Clavaris de Sant Roc 2016 reconeixen la col·laboració i el treball de diferents persones i col·lectius
2025-07-24

És molt l’esforç i el treball que cada any la Clavaria de Sant Roc realitza perquè les festes patronals, en honor al sant, siguen tot un èxit tant de participació com de gaudi per a les veïnes i els veïns de Burjassot. Un treball en el qual necessiten i compten amb la col·laboració de diferents persones, entitats, comerços…que els ajuden perquè els actes isquen a la perfecció.

Per a reconèixer aqueixa col·laboració, la Clavaria de Sant Roc 2016, encapçalada pel Clavari Major, Miguel Gómez, celebrarà divendres que ve 20 de maig a les 20 hores la seua Gala de Reconeixements en el Centre Cultural Tívoli.

Un senzill i alhora emotiu acte en el qual es farà lliurament d’uns quadres i unes plaques a tots els qui fan possible, gràcies a la seua col·laboració, que la Clavaria 2016 estiga desenvolupant totes les activitats preparades fins a l’arribada de les festes, de l’1 al 16 d’agost, i les pròpies festes.